Мустафа-пашина џамија - Википедија

# Мустафа-пашина џамија

### Од Википедија, слободна енциклопедија

Мустафа-пашина џамија
Катче во внатрешноста на џамијата

Мустафа-пашината џамија се наоѓа на потегот помеѓу Куршумли ан, црквата Св. Спас и Кале, во Скопје. Овој храм, кој е еден од најубавите исламски споменици во Скопје, бил подигнат во 1492 година од страна на скопскиот заповедник Мустафа Паша, чие име е врежано на плочата над влезната врата. Мустафа Паша бил везир на султаните Бајазит II (1481-1512) и Селим I (1512-1520) и извршувал високи државни функции во Отоманската империја. Тој поседувал голем имот во Румелија и четири села во околината на Скопје: Булачани, Батинци, Раштак и Црешево. Бил син на Абдулах (Абдулкерим), имал две жени, и двете по име Хуршид, и четири ќерки Хани, Уми, Шах Земан и Хума. Во Скопје, од сопствени средства, изградил џамија и месџид, а во џамијата имарет и станбени објекти во кои живееле духовните лица. Починал во 1519 год. Евлија Челебија, во своите патеписни белешки, забележал постоење на медреса на Мустафа-паша во Скопје.

Денес комплексот на Мустафа-пашината џамија го сочинуваат џамијата, турбето на Мустафа Паша, саркофагот на неговата ќерка Уми, шадрванот, неколку надгробни нишани, како и остатоци од некогашните имарет и медреса.

Преземено од "http://mk.wikipedia.org../../../%D0%BC/%D1%83/%D1%81/%D0%9C%D1%83%D1%81%D1%82%D0%B0%D1%84%D0%B0-%D0%BF%D0%B0%D1%88%D0%B8%D0%BD%D0%B0_%D1%9F%D0%B0%D0%BC%D0%B8%D1%98%D0%B0.html"

Категории: Скопски знаменитости | Исламски споменици на културата во Македонија | Стара скопска чаршија

##### Views

- Статија
- Разговор
- Тековна верзија

##### Пребарај